МИОДРАГ ОСТОЈИЋ

кадемик проф. др Миодраг Остојић ро­ђен је 7. јула 1946. у Београду. Основну и средњу школу завршио је у родном граду, гдје и са­да живи и ради. Дипло­мирао је 1971. на Ме­ди­цинском факул­тету у Београду. Специјалистички ис­пит из интерне медицине положио је 1977. године. На Меди­цин­ском факул­те­ту у Београду одбранио је магистарску тезу из кардиоло­гије 1975, докторирао 1982. и про­шао сва наставна зва­ња – од аси­с­тен­та, до редовног про­фесора интерне ме­дицине (ужа специјализација кардиологија). Био је гостују­ћи аси­с­тент-професор на Медицинском колеџу у Хјус­тону, а као пре­давач по позиву боравио је у иностранству више пута.

Обављао је руководеће дужности на Медицинском факултету у Београду и Клиничком центру Србије. У Институту за кардиоваскуларне болести Кли­нич­ког центра у Београду ув­ео је више од 20 дијагностичких и терапеутских поступака. Главне обла­сти истраживања су му: катетеризација срца и ин­тер­вен­тна кардиологија, ехо­кардиографија стрес-ехокардиографски тест и ди­пи­ри­дамол-ехо­кар­дио­граф­ски тест, анализа кретања сег­мен­та зида лијеве коморе код коронарне бо­лести срца. Био је сарадник у епидемиолошкој сту­дији о коронарној бо­лес­ти срца у седам земаља.

Публиковао је више од 400 радова у цјелини и преко 800 сажетака на срп­ском и енглеском језику. Као аутор, коаутор или уредник приредио је око 100 књига, монографија и уџбеника. Уредник је или члан уређивачких одбо­ра великог броја домаћих и иностра­них часописа.

Предсједник је српске Фон­дације за срце (Serbian Heart Foun­dation)и Удру­жења кардиолога Србије, те члан Европског удружења кар­дио­лога, Аме­ричког колеџа за кардиологију, Међународног удружења кар­дио­лога, Удру­жења за кардиоваскуларну ангиографију и интервенције, Срп­ског ле­кар­ског друштва, Савеза српских и грчких ље­кара, Тексашког кар­дио­лошког друштва и број­них других домаћих и ме­ђу­народних удружења.

Биран је за дописног члана Српске академије наука и уметности 27. окто­бра 1994, а редовни члан је од 30. октобра 2003. године. За иностраног члана Ака­­демије наука и умјетности Репу­блике Српске изабран је 5. септембра 2008. године.

Добитник је: Награде Српског лекарског друштва (1992); Грамате српског патријарха Павла (1998. и 2002); наградâ „Браћа Карић”, коју додјељује „Ка­рић фондација” научноистраживачки рад (1997), и Министарства за на­у­ку Ре­пу­блике Србије (2004); „Хипократовог признања” Удружења кардиоло­га Ре­пу­бли­ке Срп­ске (2005); Годишње награде за уво­ђење примарних перкутаних ко­ро­­нар­них интервенција (2006) и др.

Важнија дјела: *Klinička kardiovaskularna farmakologija* (коаутор), Beograd 2004; *Interna medicina* (коаутор), Beograd 2006; *Arterijska hipertenzija –oda­bra­ne teme* (коаутор), Beograd 2006; *Perkutane koronarne intervencije u le*­*če*­*nju ak­­ut­nog infarkta miokarda sa ST elevacijom*, Akutni koronarni sindrom, Beo­­grad 2006, 93–113; *The pharmacokinetics of biolimus A9 after elution from the nobori stent in patients with coronary artery disease – the NOBORI PK* *study* (ко­аутор),Catheterization and cardiovascular interventions 72–7 (2008) 901–908; *Klinička kardiovaskularna farmakologija* (коаутор), Beograd 2009; *Oxi*­*di*­*zed low density lipoprotein and high sensitive C-reactive protein in non-diabetic, pre-diabetic and diabetic patients in the acute phase of the first myocardial infar*­*ction treated by pri­mary percutaneous coronary intervention* (коаутор), Journal of Medical Bio­che­mistry 34–2 (2015) 160–169.